पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर के अकेले गढ़ी मालियान शमशान घाट में पिछले 11 दिनों से 115 लाेगाें के अंतिम संस्कार हुए हैं। इनमें 84 कोरोना संक्रमित थे। इन संक्रमितों में से 46 धाैलाभाटा, भजनगंज, धाननाडी, नगरा और जौंसगंज इलाकों के हैं। इन इलाकों की तीन डिस्पेंसरियों गुलाबबाड़ी, श्रीनगर राेड और गढ़ी मालियान के आंकड़े बताते हैं इन इलाकों में पिछले दस दिनों में 1350 एक्टिव केस सामने आए हैं।
यह संयाेग है कि ये सभी इलाके एससी बाहुल्य हैं ऐर अजमेर दक्षिण विधानसभा क्षेत्र में आते हैं। इन इलाकों में बीड़ी, बेलदारी, खुली मजदूरी और रंगाई-पेंटिंग का काम करने वाला मजदूरों का एक बड़ा वर्ग निवास करता है। काेराेना की भयावहता काे छिपाने के लिए चिकित्सा विभाग माैताें काे आंकड़ा लगातार कम बता रहा है। ‘दैनिक भास्कर’ अजमेर शहर के विभिन्न शमशान स्थलाें में अंतिम संस्कार के आंकड़ाें के आधार पर काेराेना की गंभीरता सामने ला रहा है।
11 दिनों में ही 1350 एक्टिव केस| साेमवार काे गढ़ी मालियान में पिछले 11 दिनों में हुए अंतिम संस्काराें के आंकड़े देखें ताे डराने वाली तस्वीर सामने आई। गढ़ी मालियान में कोरोना से संक्रमित शवों की चिताएं रात में सुलग रही हैं। सबसे बड़ी चिंता की बात यह है कि यहां पर धोलाभाटा इलाके से 16, जौंसगंज इलाके के 10, भजन गंज इलाके के 8, धान नाडी के 7 और नगरा के 5 सहित सहिकत कुल 46 संक्रमितों के शवों का अंतिम संस्कार हुआ है।
इन इलाकों से इलाकों में लगातार पॉजिटिव केस भी आ रहे हैं। इन इलाकों के लाेग अधिकांशत: गुलाबबाड़ी, श्रीनगर राेड, गढ़ी मालियान डिस्पेंसरी में टेस्ट करवाने पहुंचते हैं। तीनाें डिस्पेंसरियों के आंकड़े देखें ताे पिछले 11 दिनों में ही 1350 एक्टिव केस मिले हैं। ये अस्पतालों में भर्ती हैं या फिर होम क्वारेंटाइन हैं।
इन डिस्पेंसरियों में गुजरे 11 दिनों में अत्यधिक एक्टिव केस गुलाबबाड़ी डिस्पेंसरी में 380, गढ़ी मालियान में 450 और श्री नगर रोड में 520 अनुमानित एक्टिव केस है। गढ़ी मालियान मुक्ति धाम और इन तीनों डिस्पेंसरियों का क्षेत्र लगभग समान है।
इन इलाकों से आ रहे ज्यादा संक्रमित शव
11 दिनों में 84 संक्रमित व 31 सामान्य अंतिम संस्कार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn